Foto’s op my foon – tweede poging | Toortsie, Kameel en Bokbaaivygie se blog
← Daardie dag moes ek…
Winterseisoen van die lewe →
Foto’s op my foon – tweede poging	Posted on Maart 12, 2015	by Toortsie Terug by die huis ná baie omswerwinge! 🙂 Dis nou ek, my laptoppie, my printer, my foon, my koffer, my koelboks met kos, my krat met kantoorgoed. 🙂 En wat moet ek ontdek? My bloginskrywing is getoor! Weg! Totaal weg!
Ek is nie ‘n fotograaf nie, ek neem sommer net herinneringe af met my selfoon. My man is ‘n kranige fietsryer en ry elke jaar die Argus. Die opwinding wat elke jaar opbou rondom die Argus het gewoonlik my keel laat toetrek… en as ‘n vriend my duidelik laat verstaan dat ek ‘n swak vrou is wat nie my man ondersteun omdat ek nie langs die baan staan en ‘n vlaggie swaai nie… daar trek my keel nog méér toe.
Vanjaar het ons nie ver van die wegspringplek af gebly nie, en ek en die meisiekinders het besluit om die wegspring te gaan beleef. Voorwaar ‘n ondervinding. Eers moet ons vreeslike ompaaie stap om uiteindelik by die fietse te kom. Hokke vol fietse. Sluk. Derduisende fietse. Sluk.
Reeds in die resies…
Op jou merke…
Of ek my man sien wegspring het? Hoe sal ek weet? Al wat ek weet, is, as ek tussen hierdie fietse was, het ek skittery gehad…
So in ons omswerwinge was ons by die bergplaas. Ek gaan stap ‘n entjie, toe my man my kom optel en met ‘n nuwe bergpaadjie wat hy daardie dag gemaak het (lees ROF), gery het tot hoog in die berg. Ongelukkig was dit effens dynserig en bewolk en kon ons nie so ver sien nie. Die foto’s het ook ietwat donker uitgekom. Met die terugkomslag stop hy by die werkers, ek klim uit en stap, verdwaal amper, hy tel my weer op teen ‘n styl bult, laai my bo af, en toe kon ek huis toe stap. Hier is ook foto’s by wat ek van die huis af geneem het. Dis meer my tipe ding, het nog nie die T-shirt gekry nie. 😉
Nuwe fynbos aan die uitkom
Pragtige wolk Koeie aan die wei
Steeds koeie aan die wei
Weer die mooi wolk
Sommer nog foto’s op my foon…
Iewers het ons geskou
Sekerlik maar sonsondergang
Weer aan die opsteek in die Klein Karoo
Raai wat is hierdie kolletjie
Net terloops… die foto’s van die ou post was sowaar nog op die internet…
Jammer vir die ongerief toe hierdie bloginskrywing heeltemal leeg was.
Onthou om by ons faceboekblad in te loer vir interessante bloginskrywings wat ek waakloop. By Pinterest het ek skakels na boerderyfoto’s wat ek geneem het.
A Toortsie is a small flashlight, like a torch.	View all posts by Toortsie →	This entry was posted in Plaaslewe en Landbousake. Bookmark the permalink.	← Daardie dag moes ek…
19 Responses to Foto’s op my foon – tweede poging
Toortsie sê:	Maart 12, 2015 om 7:18 vm	Waar is die inhoud van my bloginskrywing? Wat het gebeur met hom? Is hier ‘n spook in die internet, want Scrapydo se post is ook weg? Of het ek iets verkeerd gedoen?
Antwoord	scrapydotwo sê:	Maart 12, 2015 om 8:26 vm	Genade daar is beslis n gespook aan die gang. Waar is jou fotos? Ingesluk deur ……..? Sal more weer bietjie grawe om te kyk waar die goed wegkruip
Antwoord	perdebytjie sê:	Maart 12, 2015 om 9:16 vm	Die spoke loop dik!Sien ook niks.
Antwoord	Kameel sê:	Maart 12, 2015 om 10:25 vm	Ek kyk maar ek sien niks!!!!
Antwoord	annie260264 sê:	Maart 12, 2015 om 11:18 vm	Ek kyk ook, maar ek sien niks…..!! En moet asb nie nou weer die arme “Nigeriër” die skuld gee nie….. 😉
Antwoord	Kameel sê:	Maart 12, 2015 om 2:39 nm	Nou sien ek!!! Ek stem saam…. die landskappe gee sommer so ‘n rustige gevoel, terwyl die klomp fietsryers mens benoud laat voel.
Antwoord	annie260264 sê:	Maart 12, 2015 om 2:48 nm	Dis nou sommer lekkerkyk-kiekies! Dit was die wag werd!
Antwoord	Spokie sny spoor sê:	Maart 12, 2015 om 3:15 nm	Sjoe – die natuurskoon is ongelooflik. Pragtige fotos. Die fiets storie klink baie interessant. Wat ‘n ondervinding! Die kolletjie op die foto wat ons moet raai, is dit nog ‘n laaste stukkie van die sonsondergang?
Antwoord	Toortsie sê:	Maart 12, 2015 om 3:38 nm	Dankie vir raaiskoot, maar dis iets anders. LikeLike
Antwoord	perdebytjie sê:	Maart 12, 2015 om 3:47 nm	Dit was die moeite werd om weer te kom loer.Pragtige foto’s!Die kolletjie is die volmaan???
Antwoord	Toortsie sê:	Maart 12, 2015 om 6:28 nm	Dit was die maan. Ja dis nie baie goeie foto nie, maar die maan was sooo mooi.
Antwoord	rondomtaliedraai sê:	Maart 12, 2015 om 7:27 nm	Mooi… en lekker gelees Miskien moet jy maar voor volgende Argus in ‘n kamera’tjie belê LikeLike
Antwoord	Toortsie sê:	Maart 12, 2015 om 7:28 nm	Hoekom? ‘)
Antwoord	rondomtaliedraai sê:	Maart 12, 2015 om 7:55 nm	hehehehe sodat jy beseg hoe lekker dit is? Dink jy ek skimp oor jou foto’s? ❤
Antwoord	Toortsie sê:	Maart 12, 2015 om 8:04 nm	Jaaaa…. mens weet nooit! 😯 … maar ek vang nie sommer skimpe nie. 🙂
Antwoord	rondomtaliedraai sê:	Maart 13, 2015 om 6:41 nm	Dis juis jy wat die skimpe moet rondgooi by die regte mense LikeLike
Antwoord	Toortsie sê:	Maart 12, 2015 om 8:05 nm	Ek is nie lus om al die goed saam te dra nie. Die selfoon verdwyn sommer in my broeksak… 🙂
Antwoord	rondomtaliedraai sê:	Maart 13, 2015 om 6:42 nm	‘n mik-en-drukkie kan jy ook in jou sak sit en dit kan darem bietjie zoom ook! LikeLike
Antwoord	Toortsie sê:	Maart 13, 2015 om 6:44 nm	Ek het ‘n mik en drukkie. Xx